मनरेगा में काम शुरू कराने की मांग एसडीएम से
पिड़ावा. महानरेगा में काम शुरू कराने की मांग को लेकर ग्रामीणों ने प्रदर्शन कर एसडीएम को ज्ञापन सौंपा। ग्राम पंचायत दांता के खेजड़िया,बाल्दा में महानरेगा में काम चले 5-6 साल हो गए हैं। इसी तरह नराणा, सावंतखेड़ा, खेड़ी में 3 माह से काम बंद है। इस वजह से गांव के लोग बेरोजगार हो रहे हैं। ग्रामीणों ने एसडीएम कार्यालय के बाहर प्रदर्शन कर एसडीएम राकेश मीणा को इस संबंध में ज्ञापन सौंपा। एसडीएम ने जल्द काम शुरू करवाने का आश्वासन दिया। विकास अधिकारी को काम चलाने के लिए निर्देश देने की बात कही। ज्ञापन देने वालो में दानूसिंह, मुकेश, राजाराम, रामलाल, प्रताप आदि हैं।
hin_Deva hin_Deva